Tree Museum หรือพิพิธภัณฑ์ต้นไม้ ในนครนิวยอร์ค
ต้นไม้จำนวนมากตามถนนหนทางในเมืองใหญ่ มีสภาพที่ย่ำแย่ และสภาพแวดล้อมที่เป็นพิษ การพัฒนาต่างๆ ตลอดจนการทำลายทรัพย์สิน ทำให้ต้นไม้ที่อยู่ต
จิตรกรชาวนิวยอร์คผู้หนึ่งคิดว่า ถ้าหากผู้คนเรียนรู้เกี่ยวกับต้นไม้ที่อยู่ตามถนนให้มากขึ้นพวกเขาก็จะรู้ซึ้งถึงคุณค่าของต้นไม้กันมากกว่านี้ เมื่อคุณ Katie Holten จิตรกรชาวนิวยอร์คได้รับมอบหมายให้จัดงานเพื่อรำลึกถึงถนนสาย Grand Concourse ในเมือง Bronx นั้น สิ่งแรกที่เธอนึกถึงก็คือต้นไม้นั่นเอง บนถนน Concourse มีต้นไม้ปลูกเรียงรายอยู่ตามข้างทางแต่ปัญหาก็คือ ไม่มีใครสังเกตเห็นเลยว่า มีต้นไม้อยู่แถวนั้น คุณ Katie กล่าวว่า เธอได้ลองพูดคุยกับคนที่มานั่งอยู่ใต้ต้นไม้เพื่ออาศัยร่มเงา พวกเขาไม่ทราบด้วยซ้ำไปว่ามีต้นไม่อยู่แถวนั้นแม้ว่าจะนั่งอยู่ใต้ต้นไม้ก็ตาม และสำหรับคนที่สังเกตเห็นต้นไม้เหล่านั้นก็ไม่ได้ตื่นเต้นกันเสมอไป คุณ Katie กล่าวต่อไปว่า เด็กหลายๆ คนบอกกับเธอว่า น่าจะตัดต้นไม้เหล่านั้นทิ้งเสียเพราะทำให้พวกเขาไม่สามารถมองเห็นทัศนียภาพต่างๆ ได้ และคุณครูคนหนึ่งก็เคยบอกกับคุณ Katie ว่า ต้นไม้ทุกต้นก็เหมือนๆ กันทั้งนั้นกล่าวคือ ต้นไม้มีอยู่เพียงแค่ชนิดเดียว ผู้คนมักจะไม่เอาใจใส่ต่อต้นไม้กันมากนักแต่ถ้าจะมีใครมองเห็นประโยชน์ของต้นไม้ขึ้นมา ก็มักจะใช้ประโยชน์ของต้นไม้ไปในทางที่ผิดๆซึ่งเป็นเรื่องที่พบเห็นกันทั่วไป อย่างเช่นติดใบปลิวไว้ตามต้นไม้พ่นสีต้นไม้เป็นภาพหรือข้อความต่างๆ บ้างก็แกะสลักต้นไม้เป็นอักษรย่อของชื่อตัวเองหรือเอาจักรยานไปจอดแล้วล่ามโซ่ไว้กับต้นไม้ ส่วนบรรดารถประจำทางก็ขับปีนขอบทางขึ้นไปจนครูดกับต้นไม้ และนักพัฒนาที่ดินก็ยังตัดต้นไม้ เพื่อให้มีพื้นที่ในการสร้างอาคารใหม่ๆกันอีกด้วย ตอนนี้ต้นไม้ที่ปลูกในนครนิวยอร์คตายไปแล้วราวครึ่งหนึ่ง คุณ Katie Holten จิตรกรชาวนิวยอร์คผู้นี้พบวิธีหนึ่งที่จะช่วยปกป้องพิทักษ์เหล่าต้นไม้ตามริมถนนโดยการทำให้ผู้คนตระหนักถึงสิ่งดีๆ ที่ได้รับจากต้นไม้ ดังนั้นเธอจึงเกณฑ์ผู้ที่มีความรู้เกี่ยวกับต้นไม้และชาวบ้านที่อยู่ในระแวกนั้น มาอัดเสียงข้อความเกี่ยวกับต้นไม้ที่อยู่บนถนน GrandConcourse ต้นไม้แต่ละต้นจะมีหมายเลขให้โทรเข้าไปเพื่อฟังข้อความเธอเรียกโครงการนี้ว่า Tree Museum หรือพิพิธภัณฑ์ต้นไม้ เสียงจากข้อความที่ถูกบันทึกไว้ข้อความหนึ่งบอกว่าเธออยากจะขอขอบคุณต้นไม้ต้นนี้ ที่ช่วยทำให้อากาศเย็นสบายและช่วยรักษาแม่น้ำลำธารให้ใสสะอาด แม้จะยังไม่เป็นที่แน่ชัดว่ามีคนกี่คนที่โทรเข้ามายังพิพิธภัณฑ์ต้นไม้หรือว่าเสียงข้อความที่บันทึกไว้จะสามารถเปลี่ยนใจของผู้คนได้หรือไม่?แต่นี่ก็นับว่าเป็นก้าวแรก คุณ Joyce Hoagy อยู่ทางเหนือขึ้นไปบนถนนConcourse เธอบันทึกข้อความสำหรับต้นไม้ หมายเลข 31 และตอนนี้เธอรู้สึกเป็นเจ้าเข้าเจ้าของต้นไม้นี้ขึ้นมาซะแล้ว คุณ Joyceบอกว่า ในระยะนี้ต้นไม้ในเมือง Bronx ถูกคุกคามในรูปแบบต่างๆเช่นในปีนี้เทศบาลของเมืองตัดต้นโอ๊คแก่หลายร้อยต้น เพื่อให้มีพื้นที่สำหรับสร้างสนามกีฬาแห่งใหม่ให้กับทีมYankees และในตอนนี้ คุณ Joyce Hoagy กำลังช่วยเผยแพร่ข้อมูลเกี่ยวกับ TreeMuseum หรือพิพิธภัณฑ์ต้นไม้ด้วย เธอหวังว่าเรื่องนี้จะช่วยให้ผู้คนหันมาใส่ใจกับต้นไม้ที่อยู่รอบๆตัวกันมากขึ้น และช่วยกันพิทักษ์รักษาต้นไม้กันมากขึ้นด้วย